**บริษัท** **โนวา ออร์แกนิค จำกัด (มหาชน) และบริษัทย่อย**

**หมายเหตุประกอบงบการเงินระหว่างกาล**

**สำหรับงวดสามเดือนและเก้าเดือนสิ้นสุดวันที่ 30 กันยายน 2567** *“ยังไม่ได้ตรวจสอบ”*

1. **ข้อมูลทั่วไป**

บริษัท โนวา ออร์แกนิค จำกัด (มหาชน) (“บริษัท”) เป็นนิติบุคคลซึ่งจัดตั้งขึ้นในประเทศไทย

สำนักงานจดทะเบียน ตั้งอยู่เลขที่ 190/4 หมู่ที่ 8 ตำบลในคลองบางปลากด อำเภอพระสมุทรเจดีย์ จังหวัดสมุทรปราการ

บริษัทมีสาขาในกรุงเทพมหานครและต่างจังหวัด จำนวน 6 สาขา (ปี 2566 : 9 สาขา)

บริษัทจดทะเบียนหลักทรัพย์ในตลาดหลักทรัพย์แห่งประเทศไทย เมื่อวันที่ 24 ธันวาคม 2564

บริษัทและบริษัทย่อย (“กลุ่มบริษัท”) ดำเนินธุรกิจหลักเกี่ยวกับผลิตและจำหน่ายอาหารเสริมและเครื่องดื่มเพื่อสุขภาพ

งบการเงินระหว่างกาลได้รับการอนุมัติให้ออกโดยคณะกรรมการบริษัท เมื่อวันที่ 14 พฤศจิกายน 2567

1. **เกณฑ์การจัดทำงบการเงินระหว่างกาล**

งบการเงินระหว่างกาลจัดทำขึ้นตามมาตรฐานการบัญชี ฉบับที่ 34 เรื่อง “การรายงานทางการเงินระหว่างกาล” รวมถึงแนวปฏิบัติทางการบัญชีประกาศใช้โดยสภาวิชาชีพบัญชีในพระบรมราชูปถัมภ์ (“สภาวิชาชีพบัญชี”) และกฎระเบียบและประกาศคณะกรรมการกำกับหลักทรัพย์และตลาดหลักทรัพย์ว่าด้วยการจัดทำและนำเสนอรายงานทางการเงิน กลุ่มบริษัทเลือกนำเสนองบการเงินระหว่างกาลแบบย่อ และกลุ่มบริษัทแสดงรายการในงบฐานะการเงิน งบกำไรขาดทุนเบ็ดเสร็จ งบเปลี่ยนแปลงส่วนของเจ้าของและงบกระแสเงินสดในรูปแบบเดียวกับงบการเงินประจำปี

งบการเงินระหว่างกาลไม่ได้รวมข้อมูลทางการเงินทั้งหมดตามข้อกำหนดสำหรับงบการเงินประจำปีแต่เน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ เพื่อไม่ให้ซ้ำซ้อนกับข้อมูลได้เคยนำเสนอรายงานไปแล้ว ดังนั้น การอ่านงบการเงินระหว่างกาลจึงควรอ่านควบคู่กับงบการเงินประจำปีล่าสุด

งบการเงินระหว่างกาลฉบับภาษาไทยจัดทำและแสดงหน่วยเงินตราเป็นสกุลเงินบาทซึ่งเป็นสกุลเงินใช้ในการดำเนินงานของกลุ่มบริษัท และนำเสนอเพื่อวัตถุประสงค์ของการรายงานเพื่อใช้ในประเทศไทยเป็นทางการตามกฎหมายและงบการเงินระหว่างกาลฉบับภาษาอังกฤษแปลจากงบการเงินระหว่างกาลฉบับภาษาไทย

การจัดทำงบการเงินระหว่างกาล ผู้บริหารต้องใช้ดุลยพินิจประมาณการและข้อสมมติฐานหลายประการ ซึ่งมีผลกระทบต่อการปฏิบัติตามนโยบายการบัญชีของกลุ่มบริษัทและการรายงานจำนวนเงินเกี่ยวกับสินทรัพย์ หนี้สิน รายได้ และค่าใช้จ่าย ประมาณการและข้อสมมติฐานมาจากประสบการณ์ในอดีตและปัจจัยต่าง ๆ ผู้บริหารมีความเชื่อมั่นอย่างสมเหตุสมผลภายใต้สภาวการณ์แวดล้อมนั้นซึ่งไม่อาจอาศัยข้อมูลจากแหล่งอื่นและนำไปสู่การตัดสินใจเกี่ยวกับการกำหนดจำนวนสินทรัพย์และหนี้สินนั้น ๆ ดังนั้น ผลเกิดขึ้นจริงจากการตั้งข้อสมมติฐานต่อมูลค่าตามบัญชีของสินทรัพย์และหนี้สินอาจแตกต่างไปจากประมาณการ

ประมาณการและข้อสมมติฐานใช้ในการจัดทำงบการเงินระหว่างกาลได้รับการทบทวนอย่างสม่ำเสมอ การปรับประมาณการทางบัญชีบันทึกในงวดบัญชีซึ่งประมาณการได้รับการทบทวน หากการปรับประมาณการกระทบเฉพาะงวดบัญชีนั้น และบันทึกในงวดบัญชีซึ่งปรับประมาณการและงวดบัญชีในอนาคตหากการปรับประมาณการกระทบทั้งงวดบัญชีปัจจุบันและอนาคต

**เกณฑ์การจัดทำงบการเงินรวม**

งบการเงินรวมระหว่างกาลจัดทำขึ้นโดยรวมงบการเงินของบริษัท โนวา ออร์แกนิค จำกัด (มหาชน) และบริษัทย่อย (รวมกันเรียกว่า “กลุ่มบริษัท”) ดังต่อไปนี้



งบการเงินรวมจัดทำขึ้นโดยใช้นโยบายการบัญชีเดียวกันสำหรับรายการบัญชีหรือเหตุการณ์ทางบัญชีเหมือนกันหรือคล้ายคลึงกันและหลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2566

**บริษัทร่วม**

บริษัทร่วมเป็นกิจการซึ่งกลุ่มบริษัทมีอิทธิพลอย่างมีนัยสำคัญโดยมีอำนาจเข้าไปมีส่วนร่วมในการตัดสินใจเกี่ยวกับนโยบายทางการเงินและการดำเนินงานแต่ไม่ถึงระดับควบคุมในนโยบายทางการเงินและการดำเนินงาน

เงินลงทุนในบริษัทร่วม บันทึกบัญชีตามวิธีส่วนได้เสีย โดยรับรู้รายการเมื่อเริ่มแรกด้วยราคาทุนซึ่งรวมถึงต้นทุนการทำรายการ ภายหลังการรับรู้รายการเริ่มแรก ส่วนแบ่งกำไรขาดทุนและกำไรขาดทุนเบ็ดเสร็จอื่นจนถึงวันที่กลุ่มบริษัทสูญเสียความมีอิทธิพลอย่างมีนัยสำคัญ เมื่อส่วนแบ่งขาดทุนของบริษัทร่วมได้รับปันส่วนจากบริษัทร่วมมีมูลค่าเกินกว่าเงินลงทุนในบริษัทร่วม เงินลงทุนถูกลดมูลค่าลงเท่ากับศูนย์และหยุดรับรู้ส่วนแบ่งผลขาดทุน เว้นแต่กรณีกลุ่มบริษัทมีภาระผูกพันตามกฎหมายหรืออนุมานหรือยินยอมจะจ่ายชำระภาระผูกพันของบริษัทร่วม

ตัดรายการในงบการเงินรวม

ยอดคงเหลือและรายการบัญชีระหว่างกิจการในกลุ่มบริษัท รวมถึงรายได้หรือค่าใช้จ่ายยังไม่เกิดขึ้นซึ่งเป็นผลมาจากรายการระหว่างกิจการในกลุ่มบริษัท ถูกตัดรายการในการจัดทำงบการเงินรวม

**มาตรฐานการรายงานทางการเงินใหม่**

1. **มาตรฐานการรายงานทางการเงินเริ่มมีผลบังคับใช้ในงวดปัจจุบัน**

ระหว่างงวด กลุ่มบริษัทนำมาตรฐานการรายงานทางการเงินฉบับปรับปรุงรวมทั้งแนวปฏิบัติทางบัญชี จำนวนหลายฉบับ ซึ่งมีผลบังคับใช้สำหรับงบการเงินที่มีรอบระยะเวลาบัญชีเริ่มในหรือหลังวันที่ 1 มกราคม 2567 มาถือปฏิบัติ มาตรฐานการรายงานทางการเงินได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและแนวปฏิบัติทางบัญชีกับผู้ใช้มาตรฐานการรายงานทางการเงิน

ฝ่ายบริหารประเมินว่าในปีที่เริ่มนำมาตรฐานการรายงานทางการเงินดังกล่าวมาถือปฏิบัติไม่มีผลกระทบอย่างเป็นสาระสำคัญต่องบการเงินของกลุ่มบริษัท

1. **มาตรฐานการรายงานทางการเงินมีผลบังคับใช้ในอนาคต**

สภาวิชาชีพบัญชีประกาศใช้มาตรฐานการรายงานทางการเงินฉบับปรับปรุง จำนวนหลายฉบับ ซึ่งมีผลบังคับใช้สำหรับงบการเงินที่มีรอบระยะเวลาบัญชีเริ่มในหรือหลังวันที่ 1 มกราคม 2568 มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีการปฏิบัติทางการบัญชีและแนวปฏิบัติทางบัญชีกับผู้ใช้มาตรฐานการรายงานทางการเงิน

ฝ่ายบริหารของกลุ่มบริษัทเชื่อว่าการปรับปรุงมาตรฐานการรายงานทางการเงินไม่มีผลกระทบอย่างเป็นสาระสำคัญต่องบการเงินของกลุ่มบริษัท

1. **นโยบายการบัญชีสำคัญ**

**เกณฑ์การวัดค่าการจัดทำงบการเงิน**

งบการเงินระหว่างกาลจัดทำขึ้นโดยใช้หลักเกณฑ์ นโยบายการบัญชีและวิธีการคำนวณเช่นเดียวกับใช้ในงบการเงินสำหรับปีสิ้นสุดวันที่ 31 ธันวาคม 2566

**เงินลงทุนในบริษัทร่วม**

เงินลงทุนในบริษัทร่วมในงบการเงินเฉพาะกิจการบันทึกบัญชีโดยใช้วิธีราคาทุนหักค่าเผื่อการด้อยค่า (ถ้ามี)

เงินลงทุนในบริษัทร่วมในงบการเงินรวมบันทึกบัญชีโดยใช้วิธีส่วนได้เสีย

บริษัทบันทึกขาดทุนจากการด้อยค่า (ถ้ามี) ในกำไรหรือขาดทุน

1. **รายการกับบุคคลหรือกิจการที่เกี่ยวข้องกัน**

บุคคลหรือกิจการที่เกี่ยวข้องกันกับกลุ่มบริษัท หมายถึง บุคคลหรือกิจการที่มีอำนาจควบคุมบริษัทและบริษัทย่อยหรือถูกบริษัทและบริษัทย่อยควบคุมทั้งทางตรงหรือทางอ้อม หรืออยู่ภายใต้การควบคุมเดียวกันกับบริษัทและบริษัทย่อย

บุคคลหรือกิจการที่เกี่ยวข้องกันหมายรวมถึงบริษัทร่วมและบุคคลที่มีสิทธิออกเสียงโดยทางตรงหรือทางอ้อมซึ่งมีอิทธิพลต่อบริษัทและบริษัทย่อย ผู้บริหารสำคัญ กรรมการหรือพนักงานของบริษัทและบริษัทย่อยที่มีอำนาจการวางแผนและควบคุมการดำเนินงานของบริษัทและบริษัทย่อยตลอดทั้งสมาชิกในครอบครัวใกล้ชิดกับบุคคลและกิจการซึ่งบุคคลดังกล่าวมีอำนาจควบคุมหรือมีอิทธิพลทั้งทางตรงหรือทางอ้อม

รายการบัญชีที่มีสาระสำคัญกับบุคคลหรือกิจการที่เกี่ยวข้องกัน สำหรับงวดเก้าเดือนสิ้นสุดวันที่ 30 กันยายน 2567 และ 2566 แสดงดังนี้





**ค่าตอบแทนผู้บริหารและกรรมการ**

ค่าตอบแทนผู้บริหารและกรรมการ สำหรับงวดเก้าเดือนสิ้นสุดวันที่ 30 กันยายน 2567 และ 2566 ประกอบด้วย



ค่าตอบแทนกรรมการเป็นประโยชน์จ่ายให้แก่กรรมการบริษัทตามมาตรา 90 ของพระราชบัญญัติบริษัทมหาชนจำกัด พ.ศ. 2535 โดยไม่รวมเงินเดือนและผลประโยชน์เกี่ยวข้องจ่ายให้กับกรรมการซึ่งดำรงตำแหน่งเป็นผู้บริหารกลุ่มบริษัท

ยอดคงเหลือสินทรัพย์และหนี้สินที่มีสาระสำคัญกับบุคคลหรือกิจการที่เกี่ยวข้องกัน ณ วันที่ 30 กันยายน 2567 และวันที่ 31 ธันวาคม 2566 แสดงดังนี้



**เงินให้กู้ยืมระยะสั้นแก่กิจการที่เกี่ยวข้องกัน**

เงินให้กู้ยืมระยะสั้นแก่กิจการที่เกี่ยวข้องกัน ณ วันที่ 30 กันยายน 2567 แสดงรายละเอียดดังนี้



รายการเพิ่มขึ้นและลดลงเงินให้กู้ยืมระยะสั้นแก่กิจการที่เกี่ยวข้องกัน สำหรับงวดเก้าเดือนสิ้นสุดวันที่ 30 กันยายน 2567 แสดงดังนี้



บริษัททำสัญญาวงเงินให้กู้ยืมแก่กิจการที่เกี่ยวข้องกัน จำนวนเงิน 12 ล้านบาท กำหนดจ่ายชำระหนี้คืนภายใน 1 ปี นับจากวันที่เบิกใช้เงินกู้ยืมหรือเมื่อทวงถาม

**หลักประกัน**

ผู้ถือหุ้นบริษัทลูกหนี้จดจำนำหุ้นสามัญ จำนวน 6,666 หุ้น มูลค่าที่ตราไว้หุ้นละ 100 บาท จำนวนเงิน 0.67 ล้านบาท คิดเป็นสัดส่วนการถือหุ้นร้อยละ 67 ของทุนจดทะเบียนและชำระแล้ว และค้ำประกันเงินกู้ยืมเต็มวงเงิน

**สัญญาสำคัญ**

บริษัททำสัญญาเช่าอาคารกับบุคคลที่เกี่ยวข้องกัน กำหนดระยะเวลา 3 ปี จำนวน 2 ฉบับ ตั้งแต่วันที่ 1 ตุลาคม 2566 ถึงวันที่ 30 กันยายน 2569 อัตราค่าเช่าเดือนละ 30,000 บาท และตั้งแต่วันที่ 5 มีนาคม 2567 ถึงวันที่ 4 มีนาคม 2570 อัตราค่าเช่าเดือนละ 30,000 บาท

บริษัททำสัญญาเช่าอาคารกับบริษัท โนวา ออร์แกนิค โฮลดิ้ง จำกัด กำหนดระยะเวลา 3 ปี ตั้งแต่วันที่ 1 มกราคม 2565 ถึงวันที่ 31 ธันวาคม 2567 อัตราค่าเช่าเดือนละ 0.25 ล้านบาท

บริษัททำสัญญาให้เช่าคลังสินค้าและอาคารสำนักงานกับบริษัท เหม่ยฮ่อง โฮลดิ้งส์ (ประเทศไทย) จำกัด จำนวน 2 ฉบับ ตั้งแต่วันที่ 1 สิงหาคม 2567 เป็นต้นไป อัตราค่าเช่ารวมเดือนละ 3,500 บาท

บริษัททำสัญญาให้เช่าพื้นที่และบริการจัดเก็บสินค้ากับบริษัท คอสมิค คอนคอร์ด คอร์ปอเรชั่น จำกัด กำหนดระยะเวลา 1 ปี ตั้งแต่วันที่ 1 มิถุนายน 2567 ถึงวันที่ 31 พฤษภาคม 2568 อัตราค่าเช่าและบริการเดือนละ 400 บาทต่อพาเลท

บริษัททำสัญญาให้เช่าพื้นที่กับบริษัท อัลฟ่า ออแกนิค จำกัด กำหนดระยะเวลา 1 ปี ตั้งแต่วันที่ 1 กรกฎาคม 2567 ถึงวันที่ 30 มิถุนายน 2568 อัตราค่าเช่าเดือนละ 450 - 750 บาทต่อลูกบาศก์เมตร

**ลักษณะความสัมพันธ์**



**หลักเกณฑ์คิดรายได้และค่าใช้จ่ายระหว่างกัน**



1. **เงินสดและรายการเทียบเท่าเงินสด**

เงินสดและรายการเทียบเท่าเงินสด ณ วันที่ 30 กันยายน 2567 และวันที่ 31 ธันวาคม 2566 ประกอบด้วย



1. **เงินลงทุนระยะสั้น**

เงินลงทุนระยะสั้น ณ วันที่ 30 กันยายน 2567 และวันที่ 31 ธันวาคม 2566 ประกอบด้วย



รายการเคลื่อนไหวเงินลงทุนระยะสั้น



1. **ลูกหนี้การค้าและลูกหนี้อื่น**

ลูกหนี้การค้าและลูกหนี้อื่น ณ วันที่ 30 กันยายน 2567 และวันที่ 31 ธันวาคม 2566 ประกอบด้วย

**สินทรัพย์หมุนเวียน**



ณ วันที่ 30 กันยายน 2567 และวันที่ 31 ธันวาคม 2566 กลุ่มบริษัทแสดงยอดลูกหนี้การค้า แยกตามจำนวนเดือนค้างชำระดังนี้



1. **สินค้าคงเหลือ**

สินค้าคงเหลือ ณ วันที่ 30 กันยายน 2567 และวันที่ 31 ธันวาคม 2566 ประกอบด้วย



สำหรับงวดเก้าเดือนสิ้นสุดวันที่ 30 กันยายน 2567 และ 2566 ต้นทุนสินค้าคงเหลือบันทึกรวมในบัญชีต้นทุนขาย ดังนี้



สำหรับงวดเก้าเดือนสิ้นสุดวันที่ 30 กันยายน 2567 ค่าเผื่อมูลค่าสินค้าลดลงแสดงรายการเคลื่อนไหวดังนี้



1. **เงินลงทุนในบริษัทย่อย**

เงินลงทุนในบริษัทย่อย ณ วันที่ 30 กันยายน 2567 และวันที่ 31 ธันวาคม 2566 แสดงรายละเอียดดังนี้



1. **เงินลงทุนในบริษัทร่วม**

เงินลงทุนในบริษัทร่วม ณ วันที่ 30 กันยายน 2567 แสดงรายละเอียดดังนี้



เมื่อวันที่ 12 มกราคม 2567 และวันที่ 12 กุมภาพันธ์ 2567 บริษัทซื้อเงินลงทุนในหุ้นสามัญของบริษัท อัลฟ่า ออแกนิค จำกัด จำนวน 600,000 หุ้น มูลค่าที่ตราไว้หุ้นละ 50 บาท จำนวนเงิน 30 ล้านบาท สัดส่วนการถือหุ้นร้อยละ 28.71 ของทุนจดทะเบียนและชำระแล้ว

เมื่อวันที่ 1 กรกฎาคม 2567 บริษัทซื้อเงินลงทุนในหุ้นสามัญของบริษัท นิวทริชั่น พลัส จำกัด จำนวน 3,334 หุ้น มูลค่าที่ตราไว้หุ้นละ 100 บาท จำนวนเงิน 6.67 ล้านบาท สัดส่วนการถือหุ้นร้อยละ 33.34 ของทุนจดทะเบียนและชำระแล้ว

เมื่อวันที่ 12 กันยายน 2567 บริษัทซื้อเงินลงทุนในหุ้นสามัญของบริษัท เหม่ยฮ่อง โฮลดิ้งส์ (ประเทศไทย) จำกัด จำนวน 8,800 หุ้น มูลค่าที่ตราไว้หุ้นละ 100 บาท จำนวนเงิน 0.88 ล้านบาท สัดส่วนการถือหุ้นร้อยละ 44 ของทุนจดทะเบียนและชำระแล้ว

1. **ที่ดิน อาคารและอุปกรณ์**

รายการเปลี่ยนแปลงที่ดิน อาคารและอุปกรณ์ สำหรับงวดเก้าเดือนสิ้นสุดวันที่ 30 กันยายน 2567 แสดงดังนี้



ณ วันที่ 30 กันยายน 2567 บริษัทจดจำนองที่ดินพร้อมสิ่งปลูกสร้าง เพื่อใช้เป็นหลักประกันวงเงินกู้ยืมจากสถาบันการเงิน (ดูหมายเหตุ 15) ซึ่งที่ดินและอาคารติดภาระหลักประกันแสดงมูลค่าสุทธิทางบัญชี ดังนี้



ในเดือนตุลาคม 2567 บริษัทไถ่ถอนที่ดินพร้อมสิ่งปลูกสร้าง มูลค่าสุทธิทางบัญชี ณ วันที่ 30 กันยายน 2567 จำนวนเงิน 133.57 ล้านบาท

1. **เจ้าหนี้การค้าและเจ้าหนี้อื่น**

เจ้าหนี้การค้าและเจ้าหนี้อื่น ณ วันที่ 30 กันยายน 2567 และวันที่ 31 ธันวาคม 2566 ประกอบด้วย

**หนี้สินหมุนเวียน**



1. **หนี้สินส่วนที่ถึงกำหนดชำระภายในหนึ่งปี**

หนี้สินส่วนที่ถึงกำหนดชำระภายในหนึ่งปี ณ วันที่ 30 กันยายน 2567 และวันที่ 31 ธันวาคม 2566 ประกอบด้วย



1. **ประมาณการหนี้สิน**

**คดีความฟ้องร้อง**

คดีความ 1

เมื่อวันที่ 16 สิงหาคม 2564 บริษัทถูกดำเนินคดีความฟ้องร้องฐานความผิด ผิดสัญญา ละเมิดลิขสิทธิ์ของผู้อื่นเพื่อการค้าแสวงหากำไร ทุนทรัพย์ จำนวนเงิน 1.80 ล้านบาท เนื่องจากบริษัทแห่งหนึ่งซื้อสินค้าจากบริษัทไปจำหน่ายได้เผยแพร่ซ้ำเกี่ยวกับวีดีโอถ่ายทำโจทก์จากการร่วมพูดคุยและแสดงท่าทางประกอบในรายการของบริษัทดังกล่าวเพื่อจำหน่ายและโฆษณาสินค้าของบริษัทและผู้จัดจำหน่ายรายอื่นตามปกติธุรกิจ โดยไม่ได้รับอนุญาตและไม่ได้จ่ายค่าตอบแทนแก่โจทก์

เมื่อวันที่ 6 กุมภาพันธ์ 2566 ศาลทรัพย์สินทางปัญญาและการค้าระหว่างประเทศกลางพิพากษาให้จำเลยจ่ายชำระเงิน จำนวนเงิน 0.20 ล้านบาท พร้อมดอกเบี้ย

เมื่อวันที่ 3 เมษายน 2566 บริษัทยื่นอุทธรณ์คัดค้านคำพิพากษาของศาลทรัพย์สินทางปัญญาและการค้าระหว่างประเทศกลางต่อศาลอุทธรณ์ชำนัญพิเศษ

เมื่อวันที่ 16 มิถุนายน 2566 โจทก์ยื่นอุทธรณ์คัดค้านคำพิพากษาของศาลทรัพย์สินทางปัญญาและการค้าระหว่างประเทศกลางต่อศาลอุทธรณ์ชำนัญพิเศษ

เมื่อวันที่ 22 เมษายน 2567 ศาลชั้นอุทธรณ์พิพากษายืนตามคำพิพากษาศาลทรัพย์สินทางปัญญาและการค้าระหว่างประเทศกลาง

เมื่อวันที่ 18 กรกฎาคม 2567 บริษัทไม่ประสงค์ฎีกาต่อศาล และยื่นคำร้องขอวางเงินตามคำพิพากษาศาลอุทธรณ์ชำนัญการพิเศษ จำนวนเงิน 0.26 ล้านบาท คดีความถึงที่สุด

คดีความ 2

เมื่อวันที่ 1 พฤศจิกายน 2565 บริษัทถูกดำเนินคดีความฟ้องร้องฐานความผิดสัญญาซื้อขาย ทุนทรัพย์ จำนวนเงิน 9.42 ล้านบาท เนื่องจากบริษัทสั่งซื้อสินค้า และตกลงทยอยรับสินค้าและชำระเงิน ทั้งนี้ วัตถุดิบบางส่วนจัดเก็บไว้กับผู้จำหน่ายและยังไม่ได้จัดส่งให้บริษัท ส่งผลให้ผู้จำหน่ายไม่ได้รับชำระเงินค่าสินค้าและเสียค่าใช้จ่ายในการเก็บรักษาสินค้า

เมื่อวันที่ 8 ธันวาคม 2566 ศาลชั้นต้นพิพากษาให้จำเลยรับมอบสินค้าและจ่ายชำระเงิน จำนวนเงิน 8.02 ล้านบาท พร้อมดอกเบี้ย และค่าใช้พื้นที่จัดเก็บรักษาสินค้า

เมื่อวันที่ 7 มิถุนายน 2567 บริษัทยื่นอุทธรณ์คัดค้านคำพิพากษาของศาลชั้นต้นต่อศาลอุทธรณ์

ปัจจุบันคดีความอยู่ระหว่างกระบวนการพิจารณาของศาลอุทธรณ์

ฝ่ายบริหารประเมินผลเสียหายจากคดีความฟ้องร้องและรับรู้ประมาณการหนี้สิน จำนวนเงิน 0.31 ล้านบาท แสดงภายใต้หนี้สินหมุนเวียน

คดีความ 3

เมื่อวันที่ 1 พฤศจิกายน 2566 บริษัทดำเนินคดีฟ้องร้องบริษัทอื่น “จำเลย” (โจทก์คดีความ 2) ฐานความผิด ผิดสัญญา ละเมิด เรียกค่าเสียหาย ทุนทรัพย์ จำนวนเงิน 4.42 ล้านบาท เนื่องจากบริษัทสั่งซื้อสินค้า และดำเนินการตรวจสอบคุณภาพของสินค้าปรากฏว่าสินค้าไม่ตรงตามคำสั่งซื้อและไม่สามารถนำสินค้ามาใช้ในการผลิต

ศาลกำหนดนัดสืบพยานโจทก์และพยานจำเลย วันที่ 29 - 30 สิงหาคม 2567

เมื่อวันที่ 22 ตุลาคม 2567 ศาลชั้นต้นพิพากษาให้จำเลยจ่ายชำระเงิน จำนวนเงิน 1.03 ล้านบาท พร้อมดอกเบี้ย

ปัจจุบันคดีความอยู่ระหว่างระยะเวลาการยื่นอุทธรณ์คัดค้านคำพิพากษาของศาลชั้นต้นต่อศาลอุทธรณ์

คดีความ 4

เมื่อวันที่ 13 กุมภาพันธ์ 2566 บริษัทดำเนินคดีฟ้องร้องบริษัทอื่น “จำเลย” ฐานความผิด ผิดสัญญาและชดใช้ค่าเสียหาย ทุนทรัพย์ จำนวนเงิน 8.61 ล้านบาท เนื่องจากบริษัทสั่งซื้อภาชนะบรรจุแต่พบข้อบกพร่องการรั่วซึมของภาชนะบรรจุ

เมื่อวันที่ 12 เมษายน 2566 บริษัทอื่นฟ้องแย้งบริษัทให้จ่ายชำระค่าเสียหาย ทุนทรัพย์ จำนวนเงิน 27.03 ล้านบาท ตามสิทธิได้รับจากการขายสินค้าตามสัญญา

เมื่อวันที่ 14 พฤษภาคม 2567 ศาลจำหน่ายคดีชั่วคราว เพื่อรอให้จำเลยแก้ไขความชำรุดบกพร่องของภาชนะบรรจุภัณฑ์

ศาลกำหนดนัดพร้อม วันที่ 28 ตุลาคม 2567

ปัจจุบันคดีความอยู่ระหว่างกระบวนการพิจารณาของศาลชั้นต้น

ฝ่ายบริหารประเมินว่าบริษัทจะไม่ได้รับผลเสียหายจากคดีความฟ้องร้องทำให้ไม่ได้ตั้งประมาณการหนี้สิน

คดีความ 5

เมื่อวันที่ 21 สิงหาคม 2566 บริษัทถูกดำเนินคดีความฟ้องร้องฐานความผิด เรื่อง เลียนเครื่องหมายการค้า ต่อศาลทรัพย์สินทางปัญญาและการค้าระหว่างประเทศกลาง

เมื่อวันที่ 1 สิงหาคม 2567 บริษัทเจรจาไกล่เกลี่ยและจ่ายชำระเงินชดใช้ค่าเสียหายให้โจทก์ จำนวนเงิน 0.75 ล้านบาท และโจทก์ถอนฟ้องคดีความ และศาลมีคำสั่งอนุญาตถอนคดีความออกไป คดีความสิ้นสุดลง

คดีความ 6

เมื่อวันที่ 18 มีนาคม 2567 บริษัทถูกดำเนินคดีความฟ้องร้องฐานความผิด เรื่อง ผิดสัญญา ละเมิด ค่าเสียหาย เรียกทรัพย์คืน ทุนทรัพย์ จำนวนเงิน 7.03 ล้านบาท

ศาลกำหนดไกล่เกลี่ย ชี้สองสถานหรือสืบพยานวันที่ 5 มิถุนายน 2567

เมื่อวันที่ 6 สิงหาคม 2567 ประธานศาลอุทธรณ์วินิจฉัยฟ้องโจทก์ไม่เป็นคดีผู้บริโภคจึงให้เพิกถอนคำสั่งเดิมที่รับฟ้องโจทก์และมีคำสั่งใหม่ไม่รับฟ้องโจทก์ จำหน่ายคดีออกจากสารบบความ

เมื่อวันที่ 31 สิงหาคม 2567 บริษัทถูกดำเนินคดีความฟ้องร้องฐานความผิด เรื่อง ผิดสัญญา ละเมิด ค่าเสียหาย เรียกทรัพย์คืน ทุนทรัพย์ จำนวนเงิน 7.34 ล้านบาท

ศาลกำหนดไกล่เกลี่ย ชี้สองสถานหรือสืบพยานวันที่ 21 ตุลาคม 2567

เมื่อวันที่ 21 ตุลาคม 2567 บริษัทยื่นคำให้การและฟ้องแย้งโจทก์ ฐานความผิด เรื่อง ผิดสัญญาว่าจ้าง ละเมิด ทุนทรัพย์ จำนวนเงิน 4.31 ล้านบาท เนื่องจากบริษัทว่าจ้างผู้รับเหมาก่อสร้างปรับปรุงตกแต่งอาคารสำนักงาน ผู้รับเหมาก่อสร้างดำเนินการล่าช้าและการก่อสร้างเกิดข้อผิดพลาดแต่ผู้รับเหมาก่อสร้างไม่ดำเนินการแก้ไขทำให้เกิดความเสียหายจากการก่อสร้างปรับปรุงอาคาร

ศาลกำหนดไกล่เกลี่ย ชี้สองสถานหรือสืบพยานวันที่ 28 พฤศจิกายน 2567

ฝ่ายบริหารประเมินว่าบริษัทจะไม่ได้รับผลเสียหายจากคดีความทำให้ไม่ได้ตั้งประมาณการหนี้สิน

1. **เงินกู้ยืมจากสถาบันการเงิน**

เงินกู้ยืมจากสถาบันการเงิน ณ วันที่ 30 กันยายน 2567 ประกอบด้วย



**หลักประกัน**

บริษัทจดจำนองที่ดินพร้อมสิ่งปลูกสร้าง (ดูหมายเหตุ 11)

รายการเพิ่มขึ้นและลดลงเงินกู้ยืมจากสถาบันการเงิน สำหรับงวดเก้าเดือนสิ้นสุดวันที่ 30 กันยายน 2567 แสดงดังนี้



ณ วันที่ 30 กันยายน 2567 เงินกู้ยืมจากสถาบันการเงิน แสดงตามระยะเวลาครบกำหนดการจ่ายชำระหนี้คืน ดังนี้



1. **ประมาณการหนี้สินผลประโยชน์พนักงาน**

ประมาณการหนี้สินผลประโยชน์พนักงาน ณ วันที่ 30 กันยายน 2567 และวันที่ 31 ธันวาคม 2566 ประกอบด้วย



รายการเปลี่ยนแปลงมูลค่าปัจจุบันประมาณการหนี้สินผลประโยชน์พนักงาน สำหรับงวดเก้าเดือนสิ้นสุดวันที่ 30 กันยายน 2567 แสดงดังนี้



1. **รายได้จากสัญญาทำกับลูกค้า**

จำแนกรายได้ สำหรับงวดเก้าเดือนสิ้นสุดวันที่ 30 กันยายน 2567 และ 2566 แสดงดังนี้



1. **ภาษีเงินได้**

กลุ่มบริษัทรับรู้ค่าใช้จ่ายภาษีเงินได้ สำหรับงวดเก้าเดือนสิ้นสุดวันที่ 30 กันยายน 2567 และ 2566 ด้วยประมาณการที่ดีที่สุด โดยอัตราภาษีเงินได้ใช้ในการคำนวณเป็นอัตราภาษีเงินได้ถัวเฉลี่ยถ่วงน้ำหนักทั้งปีที่คาดว่าจะเกิดขึ้นของรอบปีบัญชีนั้น กลุ่มบริษัทปรับปรุงจำนวนภาษีเงินได้ค้างจ่ายในงวดระหว่างกาลต่อมาของรอบปีบัญชีเดียวกัน หากประมาณการอัตราภาษีเงินได้ประจำปีเปลี่ยนแปลง

ค่าใช้จ่ายภาษีเงินได้ สำหรับงวดเก้าเดือนสิ้นสุดวันที่ 30 กันยายน 2567 และ 2566 แสดงดังนี้



1. **ส่วนงานดำเนินงาน**

ข้อมูลส่วนงานดำเนินงานสอดคล้องกับรายงานภายในของกลุ่มบริษัทสำหรับผู้มีอำนาจตัดสินใจสูงสุดด้านการดำเนินงานเพื่**อ**ใช้ในการตัดสินใจจัดสรรทรัพยากรให้กับส่วนงานและประเมินผลการดำเนินงานของส่วนงาน โดยพิจารณาจากกำไรหรือขาดทุนจากการดำเนินงานตามส่วนงานซึ่งวัดมูลค่าโดยใช้เกณฑ์เดียวกับใช้ในการวัดกำไรหรือขาดทุนจากการดำเนินงานในงบการเงิน

**ส่วนงานธุรกิจ**

กลุ่มบริษัทดำเนินธุรกิจหลักเกี่ยวกับการผลิตและจำหน่ายอาหารเสริม และเครื่องดื่มเพื่อสุขภาพ ดังนั้น ฝ่ายบริหารพิจารณาว่ากลุ่มบริษัทมีส่วนงานธุรกิจเพียงส่วนงานเดียว

**ส่วนงานภูมิศาสตร์**

กลุ่มบริษัทดำเนินธุรกิจในเขตภูมิศาสตร์เดียว คือ ประเทศไทย ไม่มีรายได้จากต่างประเทศหรือสินทรัพย์ในต่างประเทศที่มีสาระสำคัญ ดังนั้น รายได้และสินทรัพย์แสดงอยู่ในงบการเงินถือเป็นการรายงานตามเขตภูมิศาสตร์

1. **ขาดทุนต่อหุ้น**

**ขาดทุนต่อหุ้นขั้นพื้นฐาน**

ขาดทุนต่อหุ้นขั้นพื้นฐานสำหรับงวดสามเดือนและเก้าเดือนสิ้นสุดวันที่ 30 กันยายน 2567 และ 2566 คำนวณจากขาดทุนสำหรับงวดหารด้วยส่วนของผู้ถือหุ้นสามัญของบริษัทตามจำนวนหุ้นสามัญออกจำหน่ายระหว่างงวดด้วยวิธีถัวเฉลี่ยถ่วงน้ำหนักปรับปรุงด้วยจำนวนหุ้นสามัญซื้อคืน

สำหรับงวดสามเดือนและเก้าเดือนสิ้นสุดวันที่ 30 กันยายน 2567 และ 2566 แสดงการคำนวณดังนี้





1. **ภาระผูกพัน**

ภาระผูกพัน ณ วันที่ 30 กันยายน 2567 และวันที่ 31 ธันวาคม 2566 ประกอบด้วย



1. **เครื่องมือทางการเงิน**

เครื่องมือทางการเงิน หมายถึง สัญญาทำให้สินทรัพย์ทางการเงินของกิจการหนึ่ง และหนี้สินทางการเงินหรือตราสารทุนของอีกกิจการหนึ่งเพิ่มขึ้น

เครื่องมือทางการเงินสำคัญของกลุ่มบริษัทแสดงในงบฐานะการเงิน ประกอบด้วย เงินฝากธนาคาร เงินลงทุนระยะสั้น ลูกหนี้การค้าและลูกหนี้อื่น เงินให้กู้ยืมระยะสั้นแก่กิจการที่เกี่ยวข้องกัน เจ้าหนี้การค้าและเจ้าหนี้อื่น เงินกู้ยืมจากสถาบันการเงิน และหนี้สินตามสัญญาเช่า

นโยบายการบริหารความเสี่ยง

กลุ่มบริษัทมีความเสี่ยงจากความผันผวนของอัตราดอกเบี้ย และอัตราแลกเปลี่ยนเงินตราต่างประเทศ และความเสี่ยงด้านการให้สินเชื่อจากคู่สัญญาจะไม่ปฏิบัติตามสัญญา กลุ่มบริษัทใช้ตราสารอนุพันธ์ซึ่งกลุ่มบริษัทพิจารณาว่าเหมาะสมเป็นเครื่องมือในการบริหารความเสี่ยงดังกล่าว นอกจากนี้ กลุ่มบริษัทมีนโยบายในการเข้าทำสัญญากับคู่สัญญาที่มีฐานะการเงินมั่นคง ดังนั้น กลุ่มบริษัทจึงไม่คาดว่าจะได้รับความเสียหายอย่างมีสาระสำคัญจากคู่สัญญาไม่สามารถปฏิบัติตามภาระผูกพันซึ่งระบุในสัญญาเครื่องมือทางการเงิน

มูลค่ายุติธรรม

มูลค่ายุติธรรมเครื่องมือทางการเงินต้องใช้ดุลยพินิจในการประมาณมูลค่ายุติธรรม ดังนั้น มูลค่ายุติธรรมประมาณขึ้นซึ่งเปิดเผยในหมายเหตุประกอบงบการเงินไม่จำเป็นต้องบ่งชี้ถึงจำนวนเงินซึ่งเกิดขึ้นจริงในตลาดแลกเปลี่ยนในปัจจุบัน การใช้ข้อสมมติฐานทางการตลาดและ/หรือวิธีการประมาณแตกต่างกันอาจมีผลกระทบที่มีสาระสำคัญต่อมูลค่ายุติธรรมประมาณขึ้น

การแสดงข้อมูลมูลค่ายุติธรรมไม่รวมมูลค่ายุติธรรมสำหรับสินทรัพย์ทางการเงินและหนี้สินทางการเงินวัดมูลค่าด้วยราคาทุนตัดจำหน่ายหากมูลค่าตามบัญชีใกล้เคียงกับมูลค่ายุติธรรมอย่างสมเหตุสมผล





1. **จัดประเภทรายการ**

กลุ่มบริษัทจัดประเภทรายการใหม่บางรายการในงบฐานะการเงิน ณ วันที่ 31 ธันวาคม 2566 และงบกำไรขาดทุนเบ็ดเสร็จสำหรับงวดสามเดือนและเก้าเดือนสิ้นสุดวันที่ 30 กันยายน 2566 เพื่อให้สอดคล้องกับการแสดงรายการในงบการเงินงวดปัจจุบัน ดังนี้



